Diari Oficial de la Generalitat Valenciana


Sumari del DOGV 9939, del 18-09-2024 (2024/9435)

DECRET 117/2024, de 17 de setembre, del Consell, pel qual es crea l’Escola d’Educació Infantil de primer cicle de Polop.
------------------------------------------------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9435

CVE
:   BWRU-R-7455-6237

Data del document
:   17-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Descriptors 

:   * centre d'ensenyament
    * escola infantil

L’article 8 bis, punt 1, de la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d’educació, dona compte de l’increment progressiu de l’oferta de places públiques en el primer cicle d’Educació Infantil amb la finalitat d’atendre totes les sol·licituds d’escolarització de la població infantil de zero a tres anys. Així mateix, en la disposició addicional tercera de l’esmentada llei es fa referència a l’extensió de l’Educació Infantil, mitjançant l’elaboració d’un pla de huit anys de duració per a l’extensió del primer cicle d’Educació Infantil, de manera que avance cap a una oferta pública suficient i assequible amb equitat i qualitat i se’n garantisca l’accés. A més, la implantació progressiva tendirà a l’extensió de la gratuïtat i, així, es prioritzarà l’accés de l’alumnat en situació de risc de pobresa i exclusió social i d’aquelles xiquetes i xiquets en situació de baixa taxa d’escolarització.

La variabilitat de l’alumnat en el trànsit d’un curs al següent, en les diverses etapes educatives, motiva les actuacions de l’Administració educativa a fi d’oferir el servici educatiu en condicions de màxima qualitat i cobertura, optimitzant els recursos disponibles. En els ensenyaments d’Educació Infantil i Primària estes actuacions s’engloben dins de l’expedient conegut com a arranjament escolar, que perseguix ajustar els recursos a les necessitats educatives que es presenten.

Els treballs singulars de l’expedient d’arranjament escolar impliquen conéixer la informació actualitzada sobre l’escolarització en cada un dels centres docents i municipis. D’acord amb això, en el municipi de Polop és oportú i convenient oferir un punt de servici educatiu públic per al primer cicle d’Educació Infantil que permeta cobrir part de la demanda d’escolarització d’esta etapa i garantir una escolarització de l’alumnat del primer cicle d’Educació Infantil en les millors condicions possibles. Això afavorirà la conciliació de la vida familiar i laboral i permetrà l’optimització de tots els recursos per a la impartició de cada un dels ensenyaments, atés que l’Ajuntament de l’esmentat municipi disposa de la infraestructura necessària.

El Ple de la corporació de Polop, en la sessió extraordinària d’1 de juliol de 2024, acorda per unanimitat posar a disposició de la Generalitat Valenciana les instal·lacions on s’ubicarà la nova  Escola Infantil de Primer Cicle.

L’edifici escolar complix els requisits establits en el Decret 2/2009, del Consell, pel qual s’establixen els requisits mínims que han de complir els centres que impartixen primer cicle d’Educació Infantil, segons es desprén dels informes tècnics emesos sobre este tema.

L’article 13 de la Llei orgànica 8/1985, de 3 de juliol, reguladora del dret a l’educació, establix que tots els centres tindran una denominació específica. En l’article 5.9 del Decret 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyaments d’Educació Infantil o d’Educació Primària, s’establix que, en el cas de centres públics de nova creació, la denominació específica serà determinada per la conselleria competent en matèria d’educació; el consell escolar municipal o, si no és possible, l’ajuntament on estiga radicat, haurà de manifestar el seu acord o proposar una denominació específica. La Conselleria d’Educació, Cultura, Universitats i Ocupació determina que la denominació específica siga Ponoig, seguint la proposta del Consell Escolar municipal, segons consta en l’acta del 2 de juliol de 2024.

La posada en funcionament i el manteniment durant el curs escolar 2024-2025 de la unitat de primer cicle d’Educació Infantil amb la qual es crea esta escola serà finançada pel Pla de recuperació, transformació i resiliència, component 21, Modernització i digitalització del sistema educatiu, incloent-hi l’educació primerenca de 0-3 anys, del Ministeri d’Educació i Formació Professional, d’impuls d’escolarització en el primer cicle d’Educació Infantil amb noves places de titularitat pública, amb càrrec al Mecanisme de recuperació, transformació i resiliència (MRR), finançat per la Unió Europea – Next Generation EU.

Per això, de conformitat amb el que establix l’article 17 de la Llei orgànica 8/1985, de 3 de juliol, reguladora del dret a l’educació, la Llei orgànica 2/2006, de 3 de maig, d’educació, i l’article 3 del Decret 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyaments d’Educació Infantil o d’Educació Primària, a proposta de la conselleria competent en matèria d’educació i en virtut de les competències que atribuïx l’article 18 de la Llei 5/1983, del Consell, prèvia deliberació del Consell, en la reunió del dia 17 de setembre de 2024,

DECRETE

*Article 1. Creació del centre*

Es crea el següent centre docent:

Província: Alacant

Localitat: Polop

Denominació genèrica: escola d’Educació Infantil de primer cicle

Denominació específica: Ponoig

Titular: Generalitat

Codi: 52023757

Domicili: carrer de la Teuleria, número 4

Composició: 2 unitats d’Educació Infantil de primer cicle

Capacitat: 26 llocs escolars

*Article 2. Inici d’activitats*

1. El centre nou inicia les seues activitats en el curs escolar 2024-2025.

2. En este curs escolar el centre oferix 2 unitats d’Educació Infantil de primer cicle.

3. El centre ha de comptar amb 2 mestres d’Educació Infantil i 2 educadors d’Educació Infantil.

DISPOSICIONS ADDICIONALS

*Primera. Inscripció*

El que establix este decret s’inscriurà en el Registre de centres docents de la Comunitat Valenciana.

*Segona. Equip directiu*

La direcció territorial competent en matèria d’educació d’Alacant nomenarà l’equip directiu del centre de nova creació, de conformitat amb el que s’establix  en l’article 137 de la Llei orgànica 2/2006, de 3 de maig, d’educació, i en l’article 19 del Decret 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyaments d’Educació Infantil o d’Educació Primària.

*Tercera. Ràtio*

El nombre màxim d’alumnat per aula, unitat o professorat es realitzarà d’acord amb el que s’establix en la normativa bàsica i en el Decret 58/2021, de 30 d’abril, del Consell, sobre jornada lectiva del personal docent i nombre màxim d’alumnat per unitat en centres docents no universitaris.

DISPOSICIONS FINALS

*Primera. Desplegament*

Es faculta la conselleria competent en matèria d’educació perquè adopte les mesures que siguen necessàries per al compliment i desplegament del que establix este decret, així com per a modificar, si és el cas, la denominació i configuració del centre.

*Segona. Publicació i efectes*

Este decret entrarà en vigor el dia que es publique en el *Diari Oficial de la Generalitat Valenciana*; no obstant això, els seus efectes acadèmics s’entenen referits a l’inici del curs escolar 2024-2025.

  

València, 17 de setembre de 2024

Carlos Mazón Guixot

President de la Generalitat

José Antonio Rovira Jover

Conseller de Educació, Cultura, Universitats i Ocupació